ระทึก เครื่องบินขับไล่ F/A 18 กองทัพเรือสหรัฐฯ ตกทะเลฟิลิปปินส์
(ภาพประกอบ),สุดระทึก เครื่องบินขับไล่ F/A 18 ของกองทัพเรือสหรัฐฯ ตกทะเลฟิลิปปินส์ ขณะปฏิบัติภารกิจขึ้นบินตามปกติ เดชะบุญ 2 นักบินดีดตัวออกจากเครื่องบินทัน,เมื่อ 12 พ.ย.61 สำนักข่าวรอยเตอร์รายงานว่า เกิดอุบัติเหตุทางอากาศอีกแล้ว กองทัพเรือสหรัฐฯ ออกแถลงการณ์ เครื่องบินขับไล่ F/A 18 ลำหนึ่งของกองทัพเรือสหรัฐฯ ประสบเหตุตกในทะเลฟิลิปปินส์ เมื่อวันจันทร์ที่ 12 พ.ย. หลังจากเครื่องบินเกิดปัญหาเครื่องยนต์ขัดข้องระหว่างปฏิบัติภารกิจขึ้นบินตามปกติ,จากแถลงการณ์ของกองเรือที่ 7 ของกองทัพเรือสหรัฐฯ ยังแจ้งว่า นักบินทั้ง 2 นายประจำเครื่องบินขับไล่ F/A 18 ลำนี้ สามารถดีดตัวออกมาจากเครื่องบิน และได้รับความช่วยเหลือทันที โดยขณะนี้เจ้าหน้าที่สหรัฐฯ กำลังดำเนินการสอบสวนสาเหตุที่ทำให้เครื่องบิน F/A 18 ตกทะเลในครั้งนี้,ด้านเว็บไซต์ ,เดลี่เมล, รายงานว่า เครื่องบินขับไล่ของกองทัพเรือสหรัฐฯ ลำที่ตกเป็นเครื่องบิน F/A 18 Hornet ประจำการบนเรือบรรทุกเครื่องบินยูเอสเอส โรนัลด์ เรแกน โดยอุบัติเหตุครั้งนี้นับเป็นอุบัติเหตุครั้งที่ 2 ที่เกี่ยวกับอากาศยานบนเรือบรรทุกเครื่องบินยูเอสเอส โรนัลด์ เรแกน ในช่วงเวลาไม่ถึงเดือน เพราะก่อนหน้านี้เฮลิคอปเตอร์ ซีฮอว์ก MH-60 ลำหนึ่ง เพิ่งประสบเหตุตก หลังขึ้นบินเพียงไม่นาน เป็นเหตุให้ทหารเรือบาดเจ็บนับสิบนาย ช่วงกลางเดือนตุลาคม ที่ผ่านมา 
สุดระทึก เครื่องบินขับไล่ F/A 18 ของกองทัพเรือสหรัฐฯ ตกทะเลฟิลิปปินส์ ขณะปฏิบัติภารกิจขึ้นบินตามปกติ เดชะบุญ 2 นักบินดีดตัวออกจากเครื่องบินทัน 
เครื่องบินขับไล่ F/A18,กองทัพเรือสหรัฐ,เครื่องบินขับไล่ตก,เครื่องบินตก,สหรัฐ